ჰარუ მაცუკატა რაიშაუერი

ჰარუ მაცუკატა რაიშაუერი (ハル・松方・ライシャワー, ჰარუ მაცუკატა რაიშავა; დ. 1915 — გ. 23 სექტემბერი, 1998) — იაპონელ-ამერიკელი მწერალი და აშშ-ის მეცნიერისა და იაპონიაში ელჩის, ედვინ ო. რაიშაუერის ცოლი."Seasoned Negotiator: Nobuhiko Ushiba." New York Times. November 14, 1970. მისი საქმიანობა მნიშვნელოვანი იყო იაპონეთსა და აშშ-ს შორის კულტურული და საგანმანათლებლო ურთიერთობების გაღრმავების საქმეში.

ბიოგრაფია

ჰარუ მაცუკატა ტოკიოში დაიბადა გავლენიან და მრავალშვილიან ოჯახში, რომლის ისტორია მჭიდროდ უკავშირდებოდა მეიჯის ეპოქის პოლიტიკურ და ეკონომიკურ ცვლილებებს. მისი პაპა, მაცუკატა მასაიოში, მეიჯის ეპოქის პრემიერ-მინისტრი იყო და ცნობილ ფიგურად იქცა ქვეყნის ფინანსური სისტემის მოდერნიზაციის პროცესში. მეორე პაპა, რიოიჩირო არაი, წარმატებული აბრეშუმის იმპორტიორი და ექსპორტიორი გახლდათ.

ოჯახის კულტურული და ინტელექტუალური მემკვიდრეობა განსაკუთრებულ გავლენას ახდენდა ჰარუს ჩამოყალიბებაზე. მისი ბიძაშვილი, ნობუჰიკო უშიბა, მოგვიანებით იაპონიის ელჩად დაინიშნა შეერთებულ შტატებში 1970-დან 1973 წლამდე. ოჯახის წევრებს შორის იყვნენ ასევე სამკაულების დიზაინერი მიე მაცუკატა, პედაგოგი ტანე მაცუკატა, მარი ბრუქი, ნაკა როსთორნი და ძმა მაკო მაცუკატა.

მისი მასწავლებელი და ერთ-ერთი უახლოესი მაგალითი იყო ტოკიოში არსებული მაცუკატას აკადემიის დამფუძნებელი ტანე მაცუკატა, რომელიც მოგვიანებით ნიშიმაჩის საერთაშორისო სკოლად ჩამოყალიბდა — დღესაც ერთ-ერთ გამორჩეულ საგანმანათლებლო დაწესებულებად. 

განათლება და კარიერა

ჰარუ მაცუკატა რაიშაუერმა საშუალო განათლება მიიღო იაპონიის ამერიკულ სკოლაში და 1937 წელს დაამთავრა კოლეჯი „პრინციპია“ ილინოისში, ამერიკის შეერთებულ შტატებში.

კოლეჯის დამთავრების შემდეგ მომავალი მწერალი დაბრუნდა იაპონიაში და იქ იყო მეორე მსოფლიო ომის დროს, მაგრამ თავს ნაკლებად კვალიფიციურად და სრულფასოვნად გრძნობდა იაპონიისთვის ამერიკის შეერთებულ შტატებში მიღებული გამოცდილების გამო — ამერიკაში მიღებული განათლება და იაპონური ფესვები ერთმანეთს ეჯახებოდა. ის მოგვიანებით დაბრუნდა აშშ-ში და მუშაობდა ჟურნალისტად, სადაც შეხვდა ედვინ ო. რაიშაუერს, რომელზეც დაქორწინდა 1956 წელს. 1961 წელს იგი დაბრუნდა იაპონიაში თავის მეუღლესთან ერთად, როდესაც ეს უკანასკნელი დაინიშნა აშშ-ის ელჩად იაპონიაში. წყვილი ცხოვრობდა იაპონიაში 1966 წლამდე. ეს  პერიოდი მან მოახერხა და გამოიყენა საკუთარი წვლილის შესატანად აშშ-ისა და იაპონიის ურთიერთობების გაძლიერებაში. 

ამერიკის შეერთებულ შტატებში დაბრუნების შემდეგ ჰარუ მაცუკატა რაიშაუერი აქტიურ როლს ასრულებდა ამ ურთიერთობების გაუმჯობესებაში და ის ასევე იყო იაპონია-ამერიკის სტუდენტური კონფერენციის დირექტორი. 

ლიტერატურული მოღვაწეობა

ჰარუ მაცუკატა რაიშაუერმა დაწერა ავტობიოგრაფია „სამურაი და აბრეშუმი: იაპონური და ამერიკული მემკვიდრეობა“ (1986), რომელშიც განსაკუთრებულ ადგილს უთმობს საკუთარი პაპებისა და წინაპრების ამბებს, საუბრობს მათ წარმატებებსა და განსაკუთრებულ როლზე იაპონიისთვის მეიჯის პერიოდში. წიგნი გახდა ინსპირაცია PBS-ისთვის, კომპანია American Playhouse-ის, რომ შეექმნა დოკუმენტური დრამა „გრძელი ჩრდილები" (Long Shadows).

იხილეთ აგრეთვე

  (რაიშაუერი, ჰარუ (1986). „სამურაი და აბრეშუმი: იაპონური და ამერიკული მემკვიდრეობა“) 

სქოლიო

კატეგორია:იაპონელი მწერლები
კატეგორია:მწერალი ქალები